เรื่องร้องเรียน (เสียงรบกวน,ความสะอาด) วันที่ 2023-10-01 03:51:30 — แขวงจตุจักร เขตจตุจักร กรุงเทพมหานคร
สวนรถไฟ มีการจัดงานวิ่งวันเสาร์อาทิตย์ที่บ่อยมาก บางครั้งจัดทั้งเสาร์และอาทิตย์ในอาทิตย์เดียวกัน บางครั้งมีการจัดถึง 3 อาทิตย์ ใน 1 เดือน ซึ่งเป็นการจัดที่เยอะเกินไป และไม่มีการแจ้งเตือนก่อนให้ผู้คนทั่วไปที่จะมาใช้สวน ส่งผลกระทบของผู้ใช้งานสวนที่มาวิ่งประจำลำบากทั้งการหาที่จอดรถไม่ได้ ทั้งไม่สามารถใช้งานสวนได้อยากปกติ สวนสาธารณะควรจะเป็นสวนที่คนได้ใช้อย่างเท่าเทียมกัน ไม่ควรให้กลุ่มคนใดๆกลุ่มคนนึงมาเอาผลประโยชน์คิดเงินค่าสมัครงานแล้วมาใช้สถานที่พักผ่อนหย่อนใจและออกกำลังกายส่วนรวมในการจัดกิจกรรม

นอกจากนี้ยังได้ข่าวมาว่ามีการทุจริตในการจัดงาน ผู้เกี่ยวของของสวนรถไฟเรียกเงินเข้ากระเป๋าตัวเองบางส่วนจากผู้จัดงานเพื่อให้สามารถจัดงานกิจกรรม การอณุญาติให้จัดงานวิ่งแบบนี้ทำให้เกิดการทุจริตของค่าราชการซึ่งไม่ควรอย่างยิ่ง

นอกจากนี้ทุกครั้งที่มีการจัดงานวิ่งขยะก็จะมากขึ้นคนก็จะวุ่นวายขึ้น ยามและแม่บ้านก็จะมีงานหนักขึ้นแต่ไม่ได้ค่าแรงที่เพิ่มขึ้น เป็นเพียงกลุ่มคนบางส่วนที่เกี่ยวข้องกับสวนรถไฟนี้ที่ได้เงินไป

นอกจากนี้ทุกคร้งที่มีการจัดงานจะมีการใช้ไมค์และเครื่องเสียง เป็นเสียงดังอย่างมาก ดังไปครึ่งสวนซึ่งกระทบต่อสิ่งมีชีวิตภายในสวนรถไฟ เช่น กระรอก นก ตัวเงินตัวทอง แมลงต่างๆ ซึ่งเราไม่ควรไปเบียดเบียนสิ่งมีชีวิตในธรรมชาติมากกว่านี้แล้ว

สวนรถไฟเสาร์อาทิตย์ทุกวันนี้มีผู้คนมาออกกำลังกายและสันทนาการเยอะมาก ไม่ควรให้กลุ่มคนใดกลุ่มนึงมาเอาผลประโยชน์เพราะจะเป็นการเอาเปรียบผู้คนอื่นๆ